Esmaspäev, 4. juuli
· Algusega kell 16 toimub Pangodi maastikukaitseala kaitse-eeskirja tutvustamiskoosolek Unipiha koolimajas Kambja vallas Tartumaal .
Teisipäev, 5. juuli
· Teisipäevast neljapäevani toimub Keskkonnaministeeriumis (Narva mnt 7a, Tallinn) Eesti-Vene piiriveekogude kaitse ja kasutamise ühiskomisjoni seire, hinnangu ja rakendusuuringute töörühma koosolek. Päevakorras on piiriveekogude seisundi ja seda mõjutavate tegurite hinnang, seiretööde korraldamine piiriveekogudel ja seiretulemuste edastamise vormi küsimused, põhjavee seire korraldamine ja muud metoodilist ja rakenduslikku laadi küsimused, mis puudutavad veekogude seisundit, selle seiramist ja hinnangute andmist.
Kolmapäev, 6. juuli
· Algusega kell 12 toimub Eesti Loodusmuuseumi Suvemuuseumi ürituste sarja järgmine üritus, mille fookuses on sel korral närilised. Üheskoos uuritakse, kes närilised on ja mis on neis erilist. Kohal on ka loodusmuuseumi laborirotid Ruut ja Triip. Suvemuuseumisse on osalema oodatud eelkõige 5-8aastased lapsed. Osalemiseks ei ole vaja eelnevalt registreerida.
Allikas: Keskkonnaministeeriumi eelinfo